Κεμπάπ κοτόπουλου με γιαουρτοσάλτσα
Μία συνταγή για κεμπάπ πιο ελαφριά, με κιμά κοτόπουλου και δροσερή σάλτσα γιαουρτιού.
500 γρ. κιμάς κοτόπουλου από μπούτι, 1 ξερό κρεμμύδι, σε ψιλά καρέ, 1 σκελίδα σκόρδο, ψιλοκομμένη, 1 κουτ. σούπας γιαούρτι αγελάδας, στραγγιστό, 3 κουτ. σούπας φρέσκα φύλλα δυόσμου, ψιλοκομμένα, 1 κουτ. γλυκού κύμινο, σε σκόνη, 1 κουτ. γλυκού κακουλέ, σε σκόνη (λέγεται και καρδάμωμο), 1/4 κουτ. γλυκού πάπρικα καπνιστή, 120 γρ. φρυγανιά, τριμμένη, 40 ml ελαιόλαδο, αλάτι, φρεσκοτριμμένο πιπέρι, 200 γρ. γιαούρτι στραγγιστό, ο χυμός 1 μικρού λεμονιού, 1/3 κουτ. γλυκού πάπρικα, 30 ml ελαιόλαδο, αλάτι
Για την συνταγή κεμπάπ κοτόπουλου σε ένα μπολ σερβιρίσματος ανακατεύουμε όλα τα υλικά για τη γιαουρτοσάλτσα. Καλύπτουμε με μεμβράνη και αφήνουμε στο ψυγείο μέχρι να τη χρειαστούμε.Σε βαθύ μπολ ρίχνουμε όλα τα υλικά για τα κεμπάπ και ζυμώνουμε μέχρι να σχηματιστεί ένα αφράτο μείγμα. Καλύπτουμε με μεμβράνη και αφήνουμε στο ψυγείο για 30 λεπτά, να σφίξει.Βγάζουμε το μείγμα από το ψυγείο, λαδώνουμε τα χέρια μας καλά και πλάθουμε 8 μακρόστενα κεμπάπ γύρω από μεταλλικές ή από μπαμπού σούβλες.Λαδώνουμε τα κεμπάπ και ψήνουμε στα κάρβουνα ή σε ψησταριά υγραερίου, σε δυνατή φωτιά, για περίπου 8 λεπτά, γυρίζοντάς τα τακτικά, μέχρι να ψηθούν και να ροδίσουν από όλες τις πλευρές.Ψήσαμε τα κεμπάπ σε ψησταριά υγραερίου (11,8 ΚW) σε δυνατή φωτιά και σε καλά λαδωμένη σχάρα. Χρειάστηκαν 4 λεπτά από κάθε πλευρά για να ψηθούν καλά, αλλά να παραμείνουν ζουμερά.Σερβίρουμε τα κεμπάπ με τη σάλτσα.Προθερμαίνουμε το γκριλ του φούρνου στη δυνατότερη θερμοκρασία.Λαδώνουµε πολύ καλά τη λαμαρίνα του φούρνου και βάζουμε τα κεµπάπ.Ψήνουµε στην ψηλότερη σκάλα στο φούρνο για περίπου 8 - 10  λεπτά, γυρίζοντάς τα τακτικά περίπου κάθε 3 λεπτά, µέχρι να ψηθούν και να ροδίσουν από όλες τις πλευρές.
Γιαούρτι,Κιμάς κοτόπουλου,BBQ